32003R2204
L 330/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2204/2003 НА КОМИСИЯТА
от 17 декември 2003 година
за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак (1), последно изменен с Регламент (ЕО) № 2119/2003 (2), и по-специално член 11, буква в) от него,
като има предвид, че:
(1)
В приложение V към Регламент (ЕО) № 1210/2003 се изброяват органи, на които са предоставени специфични функции, свързани с прилагането на посочения регламент.
(2)
Италия, Ирландия и Швеция поискаха в този списък да бъдат добавени други органи,
ПРИЕ НАСТОЯЩИЯ РЕГЛАМЕНТ:
Член 1
Приложение V към Регламент (ЕО) № 1210/2003 се изменя в съответствие с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел 17 декември 2003 година.